Sedinta de judecata a inceput la ora 18:30, potrivit B1 TV.Inainte de a intra in sala de judecata, Vanghelie le-a spus jurnalistilor ca nu are emotii. "E tara denunturilor! Nu am emotii (...) Am un loc in celula pentru Oprea si Ponta", a declarat primarul.Decizia magistratilor de la Inalta Curte de Casatie si Justitie nu va fi definitiva si poate fi atacata cu recurs.Marian Vanghelie a fost retinut joi seara pentru 24 de ore, dupa o zi intreaga de perchezitii la locuinta sa si la sediul primariei pe care o conduce. Anchetatorii au retinut in ordonanta de retinere ca edilul ar fi perceput un comision de 20% din valoarea contractelor incheiate de primarie.Vanghelie este acuzat de abuz in serviciu, luare de mita si spalare de bani.De dimineata, edilul a asistat la perchezitiile de la domiciliul sau efectuate de DNA . Ulterior, timp de aproape opt ore, au avut loc perchezitii la sediul Primariei. In jurul orei 22:00, Vanghelie a fost dus cu mascatii la sediul DNA, pentru audieri, iar o ora mai tarziu a fost emis un mandat de retinere pe numele sau.Totodata, procurorii anticoruptie l-au retinut pe varul lui Vanghelie, Mircea Sorin Niculae, asociat si administrator al mai multor firme, sub acuzatii de complicitate la luare de mita si spalare de bani.Alte trei persoane au ajuns joi seara dupa gratii, respectiv Adrian Murgoci, Laura Ciocan si Sorin Ciocan, fiind acuzate de favorizarea faptuitorului si marturie mincinoasa.Si iubita lui Vanghelie, Oana Niculescu Mizil , este implicata in acest dosar. Ea a fost audiata joi la DNA, unde a dat explicatii in dosarul lui Marian Vanghelie. Procurorii DNA au dispus inceperea urmaririi penale in cazul Oanei Niculescu Mizil, aceasta anuntand la iesirea de la audieri ca demisioneaza din Parlamentul Romaniei. In plus, iubita lui Marian Vanghelie a precizat ca e insarcinata cu edilul Sectorului 5.